- मत्ती
- <
- 10
- >

10
यीसु को बारा चेलागीन
(मरकुस 3:13-19; लूका 6:12-16)
1 तबा यीसु अपरा बारा चेला गीन ला, जवर हाकल के, उनला भूत-पलित ला हेड़न को हक देइस अना उ ताकत लक उनला हरेक बिमारी अना दुखला साजरा करन को हक देइस। 2 वय बारा पेरीत गीन को नाव यो सेत। पहलो समौन जेनला पतरस कव्हासेत। अना ओको भाऊ अन्दिरयास, जबदी को टूरा याकूब, अना ओको भाऊ योहन 3 फिलिप्पुस, अना बरतुल्मै थोमा अखीन बरगन लेवन वारा मत्ती, हलफई को टूरा याकूब अना तद्दै। 4 सिमोन कनानी, अना यूदस इस्करियोति जेना वोला धरवायो होतो।
बारा चेलागिन को काम
(मरकुस 6:7-13; लूका 9:1-6; 10:4-12)
5 यीसु ना वय बारा चेलागीन ला, यो हुकूम देके धाड़ीस। का “गैर यहुदी को घरमा नोको जाने, अना सामरी लोकगीन, को कोनी नगर मा धसनो। 6 पर इसरायल को घरानो, की गुमो मेढा को जवर जाओ।” 7 अना चलता-चलता यो गोस्टी करो, का सरग को राज जवर से। 8 बिमारी ला साजरो करो, मरो हुवो ला जित्तो करो, कोढी ला साजरो करो, अखीन भूत-पलित बुरो आतमा ला हेड़ो, तुमी न फुकट मा पाइसेव, त फुकट मा देवो।
9 अपरो पीवसी मा न ता खुरो मुदरो, सोनो अना न ता रुपया, अना न ता ताँबा राखो। 10 1 कुरिन्थियो 9:7-14; 1 तीमुथियुस 5:18रास्ता लाई कोनी जरुरत को जिनुस नोको ठेव। जसो झोला, दुई कुरता, न ता सेन्डिल, अना न ता लाठी राखना, जहान तुम ठैयर जोस वहान सब जिनुस मिल जाहेती, काहेकी बनिहार ला वोको, बनी मिलनो जरूरी से।
11 “जोन नगर या गाँव मा जाओ, ता पता लगाओ, का कोनी लायक सेत, उनको च याहान रव्हने, उता लक नोको हिटने। 12 अना घर मा धसोतो-धसतो वोला असीस देवने। 13 अदी वोको घर का लोक लायक होयेत, ता तुमरो सान्ती असीस उनला भेटे, पर अदी वय लायक नहात, ता तुमरो, असीस तुमरो जवर आई जाहे। 14 पेरीत 13:51जो कोनी तुमला नही रोकेत, अना तुमरी गोस्टी नही आयकेत, वोनो घर अना नगर लक हिटके, अपरो पाय की बारु झड़ाय लेवनो। 15 मत्ती 12:36मी तुमरो लक खरो कव्हसू, का न्याय को दिवस वोनो नगर की दसा लक, सदोम अना गमोरा देस की दसा, लगत सहन लायक होयेत।”
आवन वालो संकट
(मरकुस 13:9-13; लूका 21:12-17)
16 “चोवो! मी तुमला मेढा जसो, बिघा गीन को बीच मा धाड़सू। एकोलाय सरप जसो चतूर, अना परेवा जसो भोलो बनने।”लूका 10:3
17 पर लोकगीन लकन होसियार रव्हने, काहेका वय तुमला मोठि सभा मा सोपेत, अना अपरी पंचायत मा, तुमला कोड़ा मारहेत।लूका 12:11 18 तुमला मोरो लाई मालगुजार, अना राजा गीन को पूढा जानो पड़ेत जोन लक गैर यहूदी मा गवाही भई जाय, 19 जबा वय तुमला धरायेत ता तुम्हिला काय सांगनो सेत, कसो कव्हनो सेत एको चिंता नोको करना। काहेका वोना बेरा तुम्हीला काय बोलनो सेत, सांग दियो जाहेत। 20 हेत राखो, तुम्ही बोलनवारा नही सेव, “तर तुमरो परमेस्वर बाबूजी को आतमा तुमरो भितर लक बोलेत।”
21 “भाऊ-भाऊ ला अना बाप टूरा ला, मरवान लाई सोफेत, अना टूरा माय-बाप को बिरोध मा, उभो होयके उनला मरवा डाकेत।”मीका 7:6; मत्ती 10:35 22 “मोरो नाव को कारन सबच लोक गीन, तुमरो लक बैरी करेत। पर जो आखरी तकन धीरज धरेत, वोच बचायो जाहेत।मत्ती 24:9; 13; मरकुस 13:13 23 जबा वय लोकगीन तुमला एक नगर मा परेसान करयेत, ता दुसरो नगर ला पराय जाना, मी तुमला खरो कव्हासू, तुमी इसरायल को सबच नगर मा हिन्ड नही सकेत, का मानूस को टूरा आजा हेत।”
24 “चेला अपरो गुरु लक मोठो नही होवत, अना दास अपरो पिरभु मजे मालिक लक।लूका 6:40; योहन 13:16; 15:20 25 *बाल जबूल सैतान को मुखिया चेला को गुरू लक अना दास को, मालिक मजे पिरभु को बरोबर होवनो च, लगत से। जबा उनना घर को मालिक ला सैतान कहिन ता वोको घर को दुसरो लोकगीन लक तो अखिन बुरो बरताव करहेत।”मत्ती 9:34; 12:24; मरकुस 3:22; लूका 11:15
कोनी लक भेव माननो से?
(लूका 12:2-7)
26 “एकोलाय भेव नोको खाव! जोन लुकयो सेत,मरकुस 4:22; लूका 8:17 उघड़ जाहेत। अना जोन काही छिपयो सेत, वा परगट होयेत।” 27 “जो मी तुमला इंधारो मा सांग सू वोला तुमी उजाडो मा मुनादी करने अना जोन, कानो कान आयकासेव, वोला छत लक आयकावो।” 28 “जोन तन ला मारसे उन लक नोको डराय जावो, पर वोला डराव जो आतमा ला मार सकासे अना आतमा अना तन दुहि ला नरक मा नास कर सकासे। 29 का पैसा मा चिड़िया नही बिकासे? तब भी तुमरो परमेस्वर बाबूजी की इक्सा को बिना, उन मा लक एकात भी जघा पर, नही पड़ सकत। 30 अरे तुमरो डोस्की का चुन्दी भी सप्पा गिनयो हुया सेत। 31 एकोलाय नोको डराय जावो, तुमी लगत चिड़िया लक बड़के सेव।”
यीसु ला माननो अना छोड़नो
(लूका 12:8-9)
32 “जो कोनी मानूस को पुढा मोला अपना लेहत, वोला मी भी अपरो परमेस्वर बाप को पुढ़ा सरग मा अपना लेहुँ 33 2 तीमुथियुस 2:12पर जो कोनी मानूस को पुढ़ा मोरो लक, मुकर जाहेत, वोको लक मी भी अपरो परमेस्वर बाबूजी को पुढा सरग मा, मुकर जाहिन।”
यीसु को आवनो अना वोको फर
(लूका 12:51-53; 14:26,27)
34 असो नोको समजो का, मी धरती पर सान्ती-करान आईसेऊ। नही पर तरवार चलवान आईसेऊ। 35 मी ता आई सेव का मानूस वोको बाबूजी लक, अना टूरी वोकी माय लक अना बहू वोकी सासू लक, बेगरो कर देहू। 36 मानूस का बैरी ओको घरच का, लोग होहेत।मीका 7:6
37 “जेनको माय अना बाप मोरो लक, लगत चहेतो सेत, वय मोरो काबिल नाहत। अना जोन, टूरा-टूरी ला मोरो लक लगत चाव्हासे वय मोरो लायक नाहत।” 38 अना जोन आपरो कूरूस ला धरके दुख उचल के मोरो मंघा नही चलेत वय भी मोरो काबिल नाहत।मत्ती 16:24; मरकुस 8:34; लूका 9:23 39 उ जोन आपरो जान बचावन लो कोसीस करा से, वय ओला खोय देहेत, अना जो मोरो कारन आपरो जान खोवासे, ओला जिंदगी मिलहे।
पोहनाई को फर
(मरकुस 9:41)
40 “जो तुमरो सतकार करासेत, उ मोरो सतकार करासेत। अना जोन मोरो सतकार करासेत, वय मोरो धाड़न वारा को सतकार करासेत।लूका 9:48; 10:16; योहन 13:20; मरकुस 9:37 41 जोन लोक गीन भविस्यवक्ता ला, भविस्यवक्ता जानके सतकार करासेत, वय भविस्यवक्ता को बदला पाहेत अना जो नेक मानूस ला नेक जानके सतकार करासेत वय नेकी को बदला पाहेत। 42 कोनी लोक गीन एना नहानसो मा लक, मोरो चेला जान के बस एक गिलास थन्डो पानी पिलाहे। मी तुमला खरो कव्हासू, उ काही रीती लक आपरो ईनाम नही खोहे।”

- मत्ती
- <
- 10
- >

10:10 1 कुरिन्थियो 9:7-14; 1 तीमुथियुस 5:18

10:14 पेरीत 13:51

10:15 मत्ती 12:36

10:16 लूका 10:3

10:17 लूका 12:11

10:21 मीका 7:6; मत्ती 10:35

10:22 मत्ती 24:9; 13; मरकुस 13:13

10:24 लूका 6:40; योहन 13:16; 15:20

*10:25 बाल जबूल सैतान को मुखिया

10:25 मत्ती 9:34; 12:24; मरकुस 3:22; लूका 11:15

10:26 मरकुस 4:22; लूका 8:17

10:33 2 तीमुथियुस 2:12

10:36 मीका 7:6

10:38 मत्ती 16:24; मरकुस 8:34; लूका 9:23

10:40 लूका 9:48; 10:16; योहन 13:20; मरकुस 9:37

© 2023 TWFTW